Иван Вазов
Славянският звук

chitanka.info

На една руска пътешественица в парахода

По гладкий шир на Йонийското море

шумящ парахода талазите пори.

                Как чуден е тук

                славянският звук!

Лазурен и чист грей над нас небосклонът.

Кораба делфините весело гонят.

                Как хубав е тук

                славянският звук!

Далеч се синее свещена Елада.

Душата вкушава поезия млада.

                Как сладък е тук

                славянският звук!

Веч бряг се не вижда, ни облак, ни суша.

едната хармония морска се слуша.

                Как страстен е тук

                славянският звук!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.